
SUBVENCIÓ PEL SUPORT AL FUNCIONAMENT I ACTIVITATS DE LES AMPA/AFA DELS CENTRES EDUCATIUS DEL MUNICIPI DE VILA-SECA

L’Ajuntament de Vila-seca té previst la concessió de subvencions a entitats d’interès general per a l’any 2026, d’acord amb el Pla Estratègic de Subvencions aprovat el 2 de març de 2026 per la Junta de Govern Local.
Aquesta subvenció únicament es pot destinar a qualsevol de les següents finalitats:

· Adquisició d’equipaments específics i recursos pedagògics.
· Despeses de l’organització i realització d’activitats fora de l’horari escolar i de suport a la conciliació.
· Despeses derivades del desenvolupament de les activitats, festes i accions culturals organitzades per l’AMPA o l’AFA del centre educatiu que fomentin la convivència escolar i la cohesió i les despeses pròpies del funcionament de l’entitat.

S’entendran com a despeses subvencionables aquelles que responguin a la naturalesa de l’activitat subvencionada, incloent-hi despeses d’avituallament i subministraments, logística dels actes col·lectius, la contractació de serveis i personal extern i l’adquisició de materials fungibles o inventariables.

1. Presentació de sol·licituds
El termini de presentació de sol·licituds d’aquesta subvenció per al curs 2025-2026 serà del 7 al 24 d’abril de 2026.

La sol·licitud de concessió de subvenció està disponible a la Seu electrònica de l’Ajuntament de Vila-seca (Ajuts i subvencions).

1. Resolució de les sol·licituds
La sol·licitud de concessió de subvenció s’aprova per acord de Junta de Govern Local.


1. Presentació de justificants i sol·licitud de pagament
El termini per a la presentació dels justificants serà previsiblement de l’1 al 30 de setembre de 2026. Les dates definitives es concretaran en la resolució de concessió de la subvenció.
La sol·licitud de justificació i pagament està disponible a la Seu electrònica de l’Ajuntament de Vila-seca (Ajuts i subvencions).

Cal adjuntar la documentació següent:
· Documentació que acrediti la publicitat feta de la col·laboració econòmica de l’Ajuntament.
· Relació de despeses corresponents a la subvenció concedida
· Factures on hi constin totes les dades tant del proveïdor com del destinatari (número de la factura, nom, NIF, concepte, import, data i IVA): Seran vàlides les factures per justificar la subvenció compreses entre l’1 de setembre de 2025 i el 31 d’agost de 2026.
· Comprovants bancaris (rebut domiciliat, rebut de transferència o extracte bancari), segell de pagament en efectiu o altres documents que justifiquin el pagament de la despesa. 
· S’han de lliurar conjuntament amb una fotocòpia de l’acord de la condicions de la subvenció, signat amb certificat electrònic o signat i segellat.

Qualsevol dubte que tingueu pel que fa a la tramitació d’aquesta subvenció, restem a la vostra disposició a l’Àrea d’Ensenyament de l’Ajuntament de Vila-seca.
Plaça de l’Església, 26
43480 Vila-seca
Tel. 977 309 300
Fax. 977 309 301

